Ο Βλαδίσλαος Γ΄ της Βάρνας ή Βλαδίσλαος Γ΄ της Πολωνίας (πολωνικά: "Władysław III Warneńczyk", «Βουαντίσουαφ Γ΄ Βαρνέντσικ») (31 Οκτωβρίου 1424 − 10 Νοεμβρίου 1444) από τον οίκο των Γιαγκελλόνων, υπήρξε βασιλιάς της Πολωνίας από το 1434 και της Ουγγαρίας από το 1440 μέχρι τον θάνατό του στη Μάχη της Βάρνας. Στη σλοβακική, τη βουλγαρική και την τσεχική γλώσσα είναι γνωστός ως "Βλάντισλαβ Α΄", ενώ στην ουγγρική ως "Ουλάζλο".